CELEX: 52014PC0198
Language: mt
Date: 2014-03-31
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet

|
			
		
		
		52014PC0198
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet /* COM/2014/0198 final - 2014/0112 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġu żgurati r-rekwiżiti
tas-sigurtà legali u l-omoġeneità tas-Suq Intern, il-Kumitat Konġunt
taż-ŻEE jintegra l-leġiżlazzjoni rilevanti kollha
tal-Unjoni fil-Ftehim ŻEE malajr kemm jista’ jkun wara l-adozzjoni
tagħha u jippermetti wkoll il-parteċipazzjoni tal-Istati tal-EFTA
taż-ŻEE fl-azzjonijiet, fl-attivitajiet jew fil-programmi tal-UE
rilevanti għaż-ŻEE.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Protokoll 31 tal-Ftehim
ŻEE, dwar kooperazzjoni f'oqsma speċifiċi li ma jagħmlux
parti mill-erba' libertajiet.
Dan isir permezz tal-inklużjoni
tal-Ftehim ŻEE tar-Regolament (UE) Nru 1295/2013 tal-Parlament
Ewropew u tal-Kunsill tal-11 ta' Diċembru 2013 li
jistabbilixxi l-Programm Ewropa Kreattiva (2014 sa 2020) u li jirrevoka
d-Deċiżjonijiet Nru 1718/2006/KE, Nru 1855/2006/KE u
Nru 1041/2009/KE[1].
Għandu jiġi kkunsidrat ukoll li
l-Liechtenstein jingħata eżenzjoni mill-parteċipazzjoni f'dan
il-programm, u milli jħallas kontribut finanzjarju għalih.
Il-Protokoll 31 tal-Ftehim ŻEE
għalhekk jiġi emendat sabiex din il-kooperazzjoni estiża tkun
tista’ tibda sseħħ mill-1 ta’ Jannar 2014.
3.           L-ELEMENTI LEGALI
TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jipprevedi li, wara proposta
mill-Kummissjoni, il-Kunsill jistabbilixxi l-pożizzjoni li għandha
tiġi adottata f'isem l-Unjoni dwar Deċiżjonijiet bħal dawn.

Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
4.           IMPLIKAZZJONI BAĠITARJA

Huwa propost li l-Protokoll 31
għall-Ftehim ŻEE jiġi emendat sabiex jippermetti lill-Istati
taż-ŻEE/EFTA biex jipparteċipaw fil-programm u jikkontribwixxu
finanzjarjament għalih kif stipulat fir-Regolament imsemmi hawn fuq (UE)
Nru 1295/2013.
2014/0112 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda tal-Protokoll 31 tal-Ftehim ŻEE, dwar kooperazzjoni
f’oqsma speċifiċi li ma jagħmlux parti mill-erba’ libertajiet
 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari 
l-Artikolu 166(4), l-ewwel
inċiż tal-Artikolu 167(5), l-Artikolu 173(3) u 218(9)
tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Protokoll 31
tal-Ftehim dwar iż-Żona Ekonomika Ewropea, (minn issa 'l quddiem
imsejjaħ "il-Ftehim ŻEE") fih dispożizzjonijiet u
arranġamenti speċifiċi rigward kooperazzjoni f'oqsma
speċifiċi li ma jagħmlux parti mill-erba' libertajiet,
(2)       Huwa xieraq li tiġi
estiża l-kooperazzjoni tal-Partijiet Kontraenti tal-Ftehim ŻEE biex
tinkludi r-Regolament (UE) Nru 1295/2013 tal-Parlament Ewropew u
tal-Kunsill tal-11 ta' Diċembru 2013 li jistabbilixxi
l-Programm Ewropa Kreattiva (2014 sa 2020) u li jirrevoka
d-Deċiżjonijiet Nru 1718/2006/KE, Nru 1855/2006/KE u
Nru 1041/2009/KE[3],
(3)       Il-Protokoll 31
tal-Ftehim ŻEE għalhekk jiġi emendat sabiex din il-kooperazzjoni
estiża tkun tista’ tibda sseħħ
mill-1 ta’ Jannar 2014.
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar l-emenda proposta għall-Protokoll 31 tal-Ftehim ŻEE tkun
ibbażata fuq l-abbozz ta’ Deċiżjoni tal-Kumitat Konġunt
taż-ŻEE mehmuż ma’ din id-Deċiżjoni.
Artikolu 2
Din
id-Deċiżjoni tidħol fis-seħħ fil-jum tal-adozzjoni
tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 347, 20.12.2013, p. 221.
[2]               ĠU L 305, 30.11.1994, p. 6. 
[3]               ĠU L 347, 20.12.2013, p. 221.